लस्तीन के गाजा पट्टी में इजरायली हवाई हमले में एक बच्चे सहित चार स्थानीय नागरिक और विद्रोही संगठन हमास के दो बंदूकधारियों की मौत हो गई। इजरायली सेना की प्रवक्ता ने बताया कि सेना में हमास के नियंत्रण वाले गाजा पट्टी इलाके में आतंकवादियों को निशाना बनाकर हमला किया था। फलस्तीनी चिकित्साकर्मियों के अनुसार दो हवाई हमलों में चार आतंकवादी और छह स्थानीय लोग घायल भी हुए हैं। इन हमलों के कई घंटों पहले गाजा के दक्षिणी शहर खान यूनुस में इजरायली सेना के हवाई हमले में हमास के दो आतंकवादियों की मौत हो गई थी और सात अन्य घायल हुए थे। इजरायली सेना ने शुक्रवार को इस हमले की पुष्टि करते हुए यह जानकारी दी। गौरतलब है कि इजरायल के प्रधानमंत्री एहुद आेल्मर्ट ने बुधवार को कहा था कि सीमा पर दो इजरायली नागरिकों की मौत के लिए जिम्मेदार आतंकवादियों की धरपकड के लिए हमास के ठिकानों पर हमला किया जाएगा।